text: Indsatsen mod hashbuler forstærkes
  22 januar 2014 kl. 07.05
  Syd- og Sønderjyllands Politi fortsætter indsatsen mod hashbuler i Esbjerg. Senest har politiet forbudt besøg og ophold i en lejlighed på adressen Østergade 53.
  Politiet har konstateret, at der sælges euforiserende stoffer fra lejligheden. Forbuddet gælder i tre måneder.
  Overtrædelse af forbuddet straffes med bøde. I gentagelsestilfælde kan straffen stige til fængsel i indtil fire måneder.
  Politiet har tidligere udstedt besøgsforbud i lejligheder i Jyllandsgade 16 C og Skolegade 27 A.
  